CELEX: 32014D0726(01)
Language: lt
Date: 1406160000000
Title: 2014 m. liepos 24 d. Komisijos įgyvendinimo sprendimas dėl Komisijos 2015 m. darbo programos ir finansinio įnašo, skirto Europos Sąjungos etaloninėms laboratorijoms

26.7.2014   
            
            
               LT
            
            
               Europos Sąjungos oficialusis leidinys
            
            
               C 244/7
            
         KOMISIJOS ĮGYVENDINIMO SPRENDIMAS
   2014 m. liepos 24 d.
   dėl Komisijos 2015 m. darbo programos ir finansinio įnašo, skirto Europos Sąjungos etaloninėms laboratorijoms
   2014/C 244/06
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 32 straipsnio 7 dalį,
   atsižvelgdama į 2014 m. gegužės 15 d. Europos Parlamento ir Tarybos reglamentą Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei Europos augalų sveikata ir augalų dauginamąja medžiaga, valdymo nuostatos ir iš dalies keičiami Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (2), ypač į jo 30 straipsnį,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių, ypač į jo 84 straipsnio 2 dalį;
   kadangi:
   
               (1)
            
            
               Reglamento (EB) Nr. 882/2004 32 straipsnyje nustatytos Europos Sąjungos (ES) etaloninių laboratorijų užduotys ir pareigos;
            
         
               (2)
            
            
               siekiant užtikrinti Europos Sąjungos etaloninių laboratorijų veiklos įgyvendinimą, būtina priimti finansavimo sprendimą ir 2015 m. darbo programą. Komisijos deleguotojo reglamento (ES, Euratomas) Nr. 1268/2012 (3) 94 straipsnyje nustatytos išsamios taisyklės dėl finansavimo sprendimų;
            
         
               (3)
            
            
               tikslinga leisti skirti dotacijas neskelbiant kvietimo teikti pasiūlymus įstaigoms, nurodytoms darbo programoje, dėl joje nurodytų priežasčių;
            
         
               (4)
            
            
               ES etaloninės laboratorijos turi pateikti savo 2015 m. darbo programas. Tos darbo programos turėtų atitikti Komisijos dabartinės darbo programos tikslus ir prioritetus. Dotacijų skyrimas šioms programoms priklauso nuo to, ar Komisija jas patvirtins;
            
         
               (5)
            
            
               metinės Sąjungos finansinės paramos dydis ES etaloninių laboratorijų veiklai nustatomas kasmet priimant sprendimą. Atsižvelgiant į ES etaloninių laboratorijų veiklos svarbą Sąjungos interesams, turėtų būti bendrai finansuojama 100 % Reglamento (ES) Nr. 652/2014 30 straipsnyje išvardytų reikalavimus atitinkančių sąnaudų ir neviršijamos dabartiniame sprendime nurodytos ribos. Kitos reikalavimų neatitinkančios, tačiau užduotims vykdyti būtinos sąnaudos finansuojamos nebus;
            
         
               (6)
            
            
               Reglamento (EB) 882/2004 VII priede nustatytos šešios Jungtinio tyrimų centro, kuris yra Komisijos generalinis direktoratas, ES etaloninės laboratorijos. Sąjungos finansinės paramos skyrimo Jungtiniam tyrimų centrui reglamentavimo taisyklės nustatytos metiniame administraciniame susitarime, o dabartinė darbo programa toms šešioms ES etaloninėms laboratorijoms turėtų būti netaikoma;
            
         
               (7)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         NUSPRENDĖ:
   1 straipsnis
   Darbo programa
   Priimama 2015 m. metinė Sąjungos bendrai finansuojamų Europos etaloninių laboratorijų programų įgyvendinimo darbo programa, kaip išdėstyta priede.
   Metinė darbo programa yra Finansinio reglamento 84 straipsnyje nurodytas finansavimo sprendimas, skirtas veiksmams, finansuojamiems iš 2015 m. asignavimų.
   2 straipsnis
   Sąjungos įnašas
   Didžiausias 2015 metų programai įgyvendinti skirtas įnašas yra 15 500 000 EUR; jis finansuojamas pagal šią 2015 m. Europos Sąjungos bendrojo biudžeto eilutę:
   biudžeto eilutė 17.0403.
   Šio sprendimo įgyvendinimas priklauso nuo turimų asignavimų, numatytų 2015 m. biudžeto projekte, biudžeto valdymo institucijai priėmus 2015 m. biudžetą arba vadovaujantis laikinųjų dvyliktųjų dalių sistema.
   3 straipsnis
   Dotacijos
   Dotacijos gali būti skiriamos neskelbiant kvietimo teikti pasiūlymus įstaigoms, nurodytoms priede, atsižvelgiant į priede nustatytas sąlygas.
   
      Priimta Briuselyje 2014 m. liepos 24 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 165, 2004 4 30, p. 1.
   
      (2)  OL L 189, 2014 6 27, p. 1.
   
      (3)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).
   
      PRIEDAS
      dėl Komisijos 2015 m. darbo programos ir finansinio įnašo, skirto Europos Sąjungos etaloninėms laboratorijoms
      
         ES etaloninės laboratorijos. Komisijos 2015 m. darbo programa
      
      1.1.   Įžanga
      
      Remiantis Reglamente (ES) 652/2014 nurodytais tikslais, šioje darbo programoje numatyti finansuotini tikslai ir 2015 m. biudžeto paskirstymas dotacijoms, įgyvendinamoms tiesioginio valdymo būdu ir suteiktoms Europos etaloninėms laboratorijoms kaip Sąjungos finansinis įnašas, skirtas įgyvendinti funkcijas ir pareigas maisto ir pašarų saugos ir gyvūnų sveikatos, gyvūnų gerovės ir augalų sveikatos srityje, kaip nustatyta Reglamento (EB) Nr. 882/2004 32 straipsnyje.
      ES bendrai finansuoja ES etalonines laboratorijas siekdama užtikrinti vienodus kokybiškus tyrimus ES ir prisidėti prie Komisijos veiklos, susijusios su rizikos valdymu (ir rizikos vertinimu). ES etaloninės laboratorijos paprastai yra integruotos į (nacionalines) valstybės institucijas, kuriose yra sukaupta daug aukšto lygio dalykinių žinių, kaip antai į nacionalines etalonines laboratorijas arba regionines Pasaulinės gyvūnų sveikatos organizacijos etalonines laboratorijas. Jas, vadovaudamasi sektorių teisės aktais, paskiria Komisija. Reglamento (EB) Nr. 882/2004 VII priede pateiktas 44 ES etaloninių laboratorijų sąrašas.
      Komisija glaudžiai bendradarbiauja su ES etaloninėmis laboratorijomis, kurios, kartu su nacionalinėmis etaloninėmis laboratorijomis, atlieka esminį vaidmenį teikiant mokslinę ir techninę paramą, kad būtų nustatyta vienoda oficialiosios pašarų ir maisto kontrolės praktika, kaip reikalaujama Reglamentu (EB) Nr. 882/2004.
      Šios darbo programos įgyvendinimas priklausys nuo išankstinio Komisijos ES etaloninių laboratorijų darbo programų, kurios turi atitikti dabartinėje darbo programoje nustatytus tikslus ir prioritetus, patvirtinimo. Jas patvirtinus, ES etaloninės laboratorijos turės įgyvendinti savo darbo programas ir teikti Komisijai ataskaitą apie tą įgyvendinimą.
      1.2.   Teisinis pagrindas
      
      
                  —
               
               
                  2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių, 32 straipsnio 7 dalis (OL L 165, 2004 4 30, p. 1);
               
            
                  —
               
               
                  2014 m. gegužės 15 d. Europos Parlamento ir Tarybos reglamento Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos, 36 straipsnio 1 dalis (OL L 189, 2014 6 27, p. 1).
               
            1.3.   Biudžeto eilutė
      
      
                  —
               
               
                  17.0403
               
            1.4.   Tikslai. –Tikėtini rezultatai. Priemonės
      
      a)   Bendrasis tikslas
      
                  —
               
               
                  prisidėti prie aukšto žmonių, gyvūnų ir augalų sveikatos lygio, užtikrinant aukštą vartotojų apsaugos ir aplinkos apsaugos lygį, kartu skatinant konkurencingumą ir darbo vietų kūrimą.
               
            b)   Konkretieji tikslai
      
                  —
               
               
                  prisidėti prie aukšto maisto ir (arba) pašarų ir maisto ir (arba) pašarų gamybos saugos lygio ir geresnės gyvūnų sveikatos būklės;
               
            
                  —
               
               
                  padėti laiku aptikti ir išnaikinti kenksminguosius organizmus;
               
            
                  —
               
               
                  gerinti oficialiosios kontrolės efektyvumą, veiksmingumą ir patikimumą.
               
            c)   Veiklos tikslai, rodikliai ir tikėtini rezultatai
      
                  Veiklos tikslai
               
               
                  Rodiklis
               
               
                  Tikėtinas rezultatas
               
            
                  1
               
               
                  Užtikrinti kokybiškų analizės metodų visame ES etaloninių laboratorijų tinkle plėtrą ir naudojimą
               
               
                  Analizės metodų kokybė
               
               
                  Moderniausi analizės metodai
               
            
                  2
               
               
                  Išlaikyti tinkamą tyrimų kokybės tikrinimo lygį užtikrinant kontrolės analizės metodų veiksmingumą
               
               
                  Lyginamųjų tyrimų užbaigimo lygis palyginti su metiniais tyrimo rezultatais
               
               
                  Visos nacionalinės etaloninės laboratorijos sėkmingai užbaigė tyrimus
               
            
                  3
               
               
                  Užtikrinti ES etaloninių laboratorijų teikiamos mokslinės ir techninės paramos prieinamumą
               
               
                  Pasitenkinimas ES etaloninių laboratorijų suteikta pagalba
               
               
                  Laiku ir tinkamai reaguojama į visus pagalbos prašymus
               
            
                  4
               
               
                  Užtikrinti patikimą ir efektyvų ES etaloninės laboratorijos finansavimo ciklo valdymą
               
               
                  Būtinų ES etaloninių laboratorijų finansavimo ciklo etapų užbaigimo terminai ir lygis
               
               
                  Laiku užbaigtas finansavimo ciklas
               
            d)   Veiklos tikslų įgyvendinimo priemonės ir veikla
      
         Veiklos tikslas Nr. 1: užtikrinti kokybiškų analizės metodų visame ES etaloninių laboratorijų tinkle plėtrą ir naudojimą
      
                  —
               
               
                  užtikrinti ES etaloninių laboratorijų analizės ir pamatinių metodų sklaidą nacionalinėms etaloninėms laboratorijoms;
               
            
                  —
               
               
                  stebėti ES etaloninių laboratorijų naujai sukurtų metodų paskelbimą ir atitinkamų tyrimų patvirtinimą;
               
            
                  —
               
               
                  koordinuoti ES etaloninės laboratorijos praktinio pobūdžio veiklą, susijusią su naujų analizės metodų taikymu;
               
            
                  —
               
               
                  koordinuoti ES etalonines laboratorijas, nacionalines etalonines laboratorijas ir valstybes nares rengiant 2016 m. darbo programas, daugiausia dėmesio skiriant naujiems ar patobulintiems metodams ir (arba) informacijos apie metodus ir pamatinius metodus sklaidos būdams;
               
            
                  —
               
               
                  planuoti ES etaloninių laboratorijų rengiamus mokymus, susitikimus ir seminarus, skirtus suderinti diagnostinių tyrimų ir analizės metodus;
               
            
                  —
               
               
                  inicijuoti ES etaloninių laboratorijų bendradarbiavimą su trečiųjų šalių laboratorijomis.
               
            
         Veiklos tikslas Nr. 2: išlaikyti tinkamą tyrimų kokybės tikrinimo lygį užtikrinant kontrolės analizės metodų veiksmingumą
      
                  —
               
               
                  užtikrinti ES etaloninių laboratorijų lyginamųjų tyrimų planavimą ir inicijavimą pagal tarptautiniu mastu pripažįstamus protokolus;
               
            
                  —
               
               
                  spręsti su nepakankamais rezultatais susijusius klausimus ES etaloninių laboratorijų tinkle;
               
            
                  —
               
               
                  koordinuoti ES etalonines laboratorijas, nacionalines etalonines laboratorijas ir valstybes nares, planuojant produktyvumo tyrimą darbo programose.
               
            
         Veiklos tikslas Nr. 3: užtikrinti ES etaloninių laboratorijų teikiamos mokslinės ir techninės paramos prieinamumą
      
                  —
               
               
                  spręsti su ES etaloninių laboratorijų politikos formavimu ir vykdymu susijusius klausimus;
               
            
                  —
               
               
                  inicijuoti ES etaloninių laboratorijų bendradarbiavimą su EFSA ir tarptautinėmis organizacijomis;
               
            
                  —
               
               
                  rengti ES etaloninių laboratorijų mokslinės ir techninės pagalbos teikimui skirtus posėdžius;
               
            
                  —
               
               
                  gairių, susijusių su analizės metodais, rengimas;
               
            
                  —
               
               
                  tinklų kūrimo veikla, siekiant, kad ES etaloninės laboratorijos teiktų tinkamą paramą.
               
            
         Veiklos tikslas Nr. 4: užtikrinti patikimą ir efektyvų ES etaloninės laboratorijos finansavimo ciklo valdymą
      
                  —
               
               
                  rinkti, tikrinti ir tvirtinti ES etaloninių laboratorijų darbo programas;
               
            
                  —
               
               
                  kontroliuoti ir tikrinti finansines išlaidas;
               
            
                  —
               
               
                  bendradarbiauti su ES etaloninėmis laboratorijomis įgyvendinant jų darbo programas;
               
            
                  —
               
               
                  vertinti ES etaloninės laboratorijos metinę techninę ir finansinę ataskaitą;
               
            
                  —
               
               
                  remti ES etalonines laboratorijas šioms rengiant savo metines darbo programas;
               
            
                  —
               
               
                  vertinti ES etaloninės laboratorijos praneštą veiklos rodiklį ex-ante ir ex-post.
               
            1.5.   Prioritetinės sritys
      
      Rizikos sustabdymo ir vykdymo poreikiai srityse, kurioms taikomas Reglamentas (EB) Nr. 882/2004, nuolat kinta. Pastaraisiais metais, išaugus prekybai gyvūnais, maistu, pašarais ir jiems gaminti naudojamomis gyvūninėmis medžiagomis, taip pat patobulėjus mokslui ir technologijoms, taigi, ir diagnostiniams tyrimams, atsirado naujų uždavinių.
      Reikia koordinuoto požiūrio, kad būtų galima užtikrinti:
      
                  —
               
               
                  apsaugą nuo pakartotinio naujos ir (arba) didesnės rizikos atsiradimo;
               
            
                  —
               
               
                  ligų ir maisto ir pašarų keliamos grėsmės prevenciją ir ankstyvą nustatymą;
               
            
                  —
               
               
                  veiksmingą vykdymo ir oficialiosios kontrolės įgyvendinimą.
               
            ES etaloninės laboratorijos, nacionalinės etaloninės laboratorijos ir valstybių narių kompetentingos institucijos sudaro tinklą, kuris atlieka labai svarbų vaidmenį tiek ekstremalių situacijų atveju, tiek dirbant įprastai. Šio tinklo tvirtumo ir jo vaidmens išlaikymas bus nuolatinis Komisijos darbo programų prioritetas – ne tik 2015 m., bet ir vėlesnėse darbo programose.
      2015 m. bus pirmieji metai, kai Reglamento (ES) Nr. 652/2014 nuostatos bus taikomos ES etaloninių laboratorijų išlaidų valdymui, todėl tai bus pereinamieji metai. Prioritetų bus laikomasi vadovaujantis bendra logika ir pirmiau nurodytais tikslais, ir jie bus kruopščiai rengiami drauge su ES etaloninėmis laboratorijomis jų darbo programose. Bendrai tariant, daugiausia dėmesio bus skiriama:
      
                  —
               
               
                  sertifikuotosios pamatinės medžiagos ir standartizuotų bei patvirtintų metodų, skirtų matuoti ir nustatyti grėsmes (chemines medžiagas, teršalus, pesticidus, užkratus), neleidžiamus GMO maiste bei pašaruose ir nustatyti neleidžiamas medžiagas arba neleidžiamą leidžiamų medžiagų naudojimą, rengimui;
               
            
                  —
               
               
                  medžiagų ir leidžiamų GMO analizei, kad būtų galima patikrinti atitiktį maisto ir pašarų ir gyvūnų sveikatos srities teisės aktams;
               
            
                  —
               
               
                  informacijos apie tinkamus analizės metodus naudojimui ir perdavimui;
               
            
                  —
               
               
                  patikimų analitinių gebėjimų nustatyti nesąžiningą veiklą plėtojimui (DNR, pesticidų, priedų tyrimai).
               
            Nors šioje darbo programoje nustatytais svarbiausiais veiksmais ir prioritetais bus remiamasi bendradarbiaujant su ES etaloninėmis laboratorijomis rengiant jų darbo programas, reikia numatyti veikimo laisvę imtis veiksmų atsiradus nenumatytų veiksnių (pvz., veiksnių, susijusių su pakartotiniu prioritetinių ligų atsiradimu, galimu naujų ligų atsiradimu, vis sudėtingesne tiekimo grandine).
      1.6.   Finansuotinos veiklos aprašymas
      
      
                  Pesticidai
               
               
                  
                              —
                           
                           
                              naujų ir tobulesnių pesticidų liekanų gyvūniniame maiste, grūduose, vaisiuose ir daržovėse tyrimo metodų kūrimas ir tvirtinimas;
                           
                        
                              —
                           
                           
                              mokslinės ir techninės paramos teikimas Komisijai dėl kiekybinio nustatymo ribų ir liekanų apibrėžčių peržiūrint visas dabartines DLK, nustatytas Reglamento (EB) 396/2005 12 str.
                           
                        
            
                  Teršalai
               
               
                  
                              —
                           
                           
                              dioksinų ir dioksinų tipo polichlorintų bifenilų (PCB) pašaruose, jei kiekis yra mažesnis nei didžiausias leidžiamas kiekis pagal dujų chromatografą - masės spektrometrą (GC-MS/MS), analizės patikimumas;
                           
                        
                              —
                           
                           
                              metalų specifikacija maiste ir pašaruose taikant daugybinių atvejų analizės metodus;
                           
                        
                              —
                           
                           
                              atrankiniai metodai policiklinių aromatinių angliavandenilių (PAA) buvimui maiste nustatyti;
                           
                        
                              —
                           
                           
                              mikotoksinų kontrolės analizės rezultatų patikimumo užtikrinimas, ypač atsižvelgiant į naujus reikalavimus (kaip antai atrankinių metodų taikymas, citrinino kontrolė).
                           
                        
            
                  Liekanos
               
               
                  
                              —
                           
                           
                              veterinarinių vaistų (įskaitant draudžiamas medžiagas ir draudžiamus naudojimo būdus) liekanų gyvūniniame maiste analizės metodų rengimas ir sklaida;
                           
                        
                              —
                           
                           
                              techninė parama, susijusi su liekanų stebėsenos analizės aspektais;
                           
                        
                              —
                           
                           
                              tinkamo nacionalinių etaloninių laboratorijų kvalifikacijos lygio palaikymas.
                           
                        
            
                  Biologiniai rizikos veiksniai
               
               
                  
                              —
                           
                           
                              naujų kokybiškų analizės metodų, skirtų biologiniams pavojams, vertinimas;
                           
                        
                              —
                           
                           
                              dabartinių metodų tobulinimas;
                           
                        
                              —
                           
                           
                              tinkamo nacionalinių etaloninių laboratorijų kvalifikacijos lygio palaikymas, siekiant užtikrinti oficialiosios kontrolės analizės metodų patikimumą ir veiksmingumą;
                           
                        
                              —
                           
                           
                              su analizės aspektais susijusi techninė parama Komisijai.
                           
                        
            
                  Su maistu besiliečiančios medžiagos, GMO, pašaro priedai
               
               
                  
                              —
                           
                           
                              naujų geresnių metodų, skirtų tirti metalų migraciją iš keraminių medžiagų persvarstant Tarybos direktyvą 84/500/EEB (1) rengimas ir patvirtinimas;
                           
                        
                              —
                           
                           
                              pasirengimas spartesniam naujų metodų, kuriems bus reikalingi metodų aprašymai pagal Komisijos reglamentą (ES) Nr. 10/2011 (2), rinkimui, įskaitant internetinės duomenų bazės rengimą informacijos sklaidos tikslais;
                           
                        
                              —
                           
                           
                              našiųjų analizės metodų, skirtų aptikti GMO, rengimas ir sklaida nacionalinėms etaloninėms laboratorijoms;
                           
                        
                              —
                           
                           
                              nacionalinių etaloninių laboratorijų ir trečiųjų šalių laboratorijų mokymas, informavimas ir naujos informacijos teikimas joms;
                           
                        
                              —
                           
                           
                              riebaluose tirpių vitaminų, karotenoidų ir kobalto pašaruose analizė ir tyrimai;
                           
                        
                              —
                           
                           
                              aukštos kokybės analizės metodų įgyvendinimo ir analizės rezultatų patikimumo užtikrinimas.
                           
                        
            
                  Gyvūnų sveikata
               
               
                  
                              —
                           
                           
                              aukštos kokybės analizės metodų, skirtų gyvūnų ligoms, rengimas ir įgyvendinimas;
                           
                        
                              —
                           
                           
                              modernus tyrimų kokybės tikrinimas užtikrinant kontrolės analizės metodų veiksmingumą
                           
                        
            1.7.   Pagrindiniai kriterijai
      
      1.   Tinkamumo kriterijai
      
      
                  —
               
               
                  Europos Sąjungos etaloninės laboratorijos statusas pagal Reglamentą (EB) Nr. 882/2004, išskyrus Jungtiniam tyrimų centrui priklausančias ES etalonines laboratorijas.
               
            2.   Neįtraukimo kriterijai
      
      Paraiškos neturi būti atmestos pagal Finansinio reglamento 106 ir 107 straipsnių nuostatas.
      3.   Suteikimo kriterijai
      
      
                  —
               
               
                  Atitiktis 2015 m. Komisijos darbo programoje nustatytiems tikslams ir prioritetams.
               
            1.8.   Įgyvendinimas
      
      Darbo programą tiesiogiai įgyvendins Komisija.
      1.9.   Orientacinis tvarkaraštis ir orientacinė neskelbiant kvietimo teikti paraiškas suteiktų dotacijų suma
      
      2015 m. sausio mėn.
      1.10.   Didžiausia visų sąnaudų bendro finansavimo dalis
      
      100 %
      
         (1)  1984 m. spalio 15 d. Tarybos direktyva 84/500/EB dėl valstybių narių įstatymų, susijusių su keramikos gaminiais, galinčiais liestis su maisto produktais, suderinimo (OL L 277, 1984 10 20, p. 12).
      
         (2)  2011 m. sausio 14 d. Komisijos reglamentas (ES) Nr. 10/2011 dėl plastikinių medžiagų ir gaminių, skirtų liestis su maisto produktais (OL L 12, 2011 1 15, p. 1).